Internet nam daje slobodu razgovarati s prijateljima, stvarati umjetnost,
pokrenuti posao, ili govoriti protiv naših vlada, i to na razini kao nikada do sada.
I to nije slučajnost.
Dizajn Interneta nastao je iz otvorenih, sveobuhvatnih rasprava
globalne zajednice znanstvenika i inženjera,
pa nije postojao pritisak odozgo za zaključavanjem Interneta.
Ali sada međunarodno tijelo koje kontroliraju vlade pokušava
postati mjesto gdje će se odlučivati o budućnosti Interneta
Zove se Međunarodna telekomunikacijska unija [International Telecommunication Union (ITU)].
I u prosincu će se svjetske vlade sastati, kako bi odlučile hoće li
proširiti njen mandat i na donošenje važnih odluka o Internetu.
ITU bi mogao predstavljati rizik za slobodu izražaja on-line bilo gdje.
A evo i zašto. Prvo osnove.
Nitko ne posjeduje Internet.
On je skup nezavisnih mreža diljem svijeta. Svatko može napraviti jednu.
Zajednički standardi, koji su temelj Interneta, nastali su iz otvorenih on-line diskusija,
a ne temelje se na prioritetima pojedinih vlada ili kompanija.
Ali upoznajmo sada ITU!
Prvo, ITU je star. Jako star. Ne star kao CD, ili kao telefon s brojčanikom,
star je kao telegraf, kao Morseov kod.
Kada je 1865 osnovan, zvao se Međunarodna telegrafska unija.
Za razliku od Internetu, ITU nije izgrađen na otvorenoj raspravi među znanstvenicima i inženjerima.
Ne, u ITU samo vlade imaju pravo glasa.
A glasanja se odvijaju iza zatvorenih vrata.
Ako vlade uspiju u namjeri da daju ITU moć donošenja odluka o internetu,
dobit ćemo starinsku, 'odozgo prema dolje', centraliziranu organizaciju fokusiranu na vlade,
koja će zamijeniti 'odozdo prema gore' način upravljanja,
koji je omogućio Internetu da promijeni svijet.
A to je samo početak naših problema.
ITU nije transparentan.
ITU-ovi prijedlozi nisu javni, a model 'jedna država - 1 glas' daje vladama svijeta svu moć.
Moći će donositi odluke o NAŠEM Internetu, bez da mi uopće znamo... o čemu raspravljaju,
i reći nam tek kada je odluka donesena.
Kakve će se odluke razmatrati na ITU sastanku ovog prosinca?
Pa, ovdje su neki od prijedloga, koji su procurili:
Ukidanje pristupa internetu iz velikog broja široko definiranih razloga ;
kršenje međunarodnih normi ljudskih prava;
davanje vladama sposobnosti nadgledanja internetskog prometa i reguliranja načina slanja prometa;
definiranja Spama tako naširoko, da je moguće opravdati blokiranje bilo čega,
od slika slatkih mački do kampanja za ljudska prava.
I nova pravila za naplaćivanje pružateljima on-line sadržaja pristup korisnicima.
Što znači, da će manje sadržaja ići u zemlje u razvoju, a blokirat će se stranice koje ne plate.
Ali stvarno strašan dio jest: države koje najjače guraju za ITU kontrolu,
su iste one države koje agresivno cenzuriraju Internet.
U Rusiji za YouTube video koji kritizira vladu možete dobiti dvije godine zatvora.
U Kini nemoguće je uopće doći do većine društvenih mreža.
A Iran pokušava napraviti svoju nacionalnu Internet i email mrežu, kako bi cijelu populaciju zadržao pod svojom kontrolom.
Ipak, ITU radi i dobar posao.
Pomaže zemljama u razvoju uspostaviti telekomunikacijske mreže i proširiti širokopojasne konekcije.
A ni trenutno upravljanje Internetom nije savršeno.
SAD ima nesrazmjerno velik utjecaj i autoritet u upravljanju Internetom.
Ali te probleme trebamo popraviti, na način koji će očuvati
otvorenost, pragmatičnost i način upravljanja 'odozdo prema gore',
zbog kojeg je Internet tako uspješan.
Ovaj prosinac naše će se vlade sastati, kako bi donijeli konačnu odluku o budućnosti Interneta.
Na nama je, Internet korisnicima, u svakoj zemlji svijeta,
da im kažemo: da se založe za otvoreni Internet.
Ako bi svatko tko vidi ovaj video kontaktirao svoju vladu, imamo šansu pobijediti.
Pomozite nam proširiti ovaj video i posjetite ovu stranicu,
i recite,
kontaktirajte svoju vladu odmah!
Iskoristimo globalni doseg interneta kako bi ga spasili!
Recite svojim vladama da se odupru predavanju odlučivanja o Internetu ITU.